Document ID: 32013R0985

KOMISIJAS REGULA (ES) Nr. 985/2013
(2013. gada 14. oktobris),
ar ko groza un labo I pielikumu Eiropas Parlamenta un Padomes Regulai (EK) Nr. 1334/2008 attiecībā uz konkrētām aromatizējošām vielām
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2008. gada 16. decembra Regulu (EK) Nr. 1334/2008 par aromatizētājiem un dažām pārtikas sastāvdaļām ar aromatizētāju īpašībām izmantošanai pārtikā un uz tās un par grozījumiem Padomes Regulā (EEK) Nr. 1601/91, Regulās (EK) Nr. 2232/96 un (EK) Nr. 110/2008 un Direktīvā 2000/13/EK (1) un jo īpaši tās 11. panta 3. punktu,
ņemot vērā Eiropas Parlamenta un Padomes 2008. gada 16. decembra Regulu (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2), un jo īpaši tās 7. panta 5. punktu,
tā kā:
(1)
Regulas (EK) Nr. 1334/2008 I pielikumā noteikts lietošanai pārtikā paredzēto aromatizējošo vielu un izejmateriālu Savienības saraksts un to lietošanas nosacījumi.
(2)
Savienības saraksta A daļā iekļautas gan aromatizējošās vielas, kurām nav pievienotas zemsvītras piezīmes, gan aromatizējošās vielas, kuras pašlaik tiek vērtētas un kurām minētajā sarakstā pievienotas zemsvītras piezīmes no 1 līdz 4.
(3)
Eiropas Pārtikas nekaitīguma iestāde ir pabeigusi 23 vielu vērtēšanu, un tās pašlaik ir ietvertas vērtējamo aromatizējošo vielu sarakstā. Minētās aromatizējošās vielas EFSA vērtēja šādos aromatizējošo vielu grupu vērtējumos: vērtējums FGE.06rev4 (3) (vielas FL Nr. 02.229, 05.137, 09.562 un 09.854), vērtējums FGE.07rev4 (4) (vielas FL Nr. 02.145, 02.194, 02.211, 07.198 un 07.204), vērtējums FGE.08rev5 (5) (viela FL Nr. 15.134), vērtējums FGE.09rev4 (6) (vielas FL Nr. 07.202 un 07.255), vērtējums FGE.12rev3 (7) (viela FL Nr. 05.182), vērtējums FGE.20rev4 (8) (vielas FL Nr. 05.026, 05.028, 05.029 un 09.858), vērtējums FGE.23rev4 (9) (viela FL Nr. 13.170), vērtējums iekļauts FGE.63rev1 (10) (vielas FL Nr. 02.252, 07.190 un 09.936), vērtējums FGE.94rev1 (11) (viela FL Nr. 16.095) un vērtējums FGE.304 (12) (viela FL Nr. 16.123). EFSA secināja, ka šo aromatizējošo vielu iespējamais ar uzturu uzņemtais daudzums nerada bažas par nekaitīgumu.
(4)
Tāpēc aromatizējošās vielas, kas novērtētas aromatizējošo vielu grupu novērtējumos būtu jāiekļauj sarakstā kā novērtētas vielas, izdzēšot atsauces uz zemsvītras piezīmēm 1 līdz 4 attiecīgajos ierakstos Savienības sarakstā.
(5)
Pēc tam, kad tika publicēts Savienības saraksts, tajā tika konstatētas vairākas kļūdas. Minētās kļūdas attiecas uz šādu vielu nosaukumiem, CAS numuriem, JECFA numuriem vai vielu sekundārajām sastāvdaļām: FL Nr. 02.093, 02.110, 05.085, 08.004, 09.016, 09.131, 09.132, 09.266, 09.578, 09.596, 09.880, 12.075, 12.086, 12.273, 13.028, 13.190, 14.067 un 17.015. Šīs kļūdas būtu jālabo.
(6)
Tāpēc attiecīgi būtu jāgroza un jālabo Regulas (EK) Nr. 1334/2008 I pielikuma A daļa.
(7)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1334/2008 I pielikuma A daļu groza saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2013. gada 14. oktobrī

Labels: 0
3
17